Wir, disz nàch bemelltēn ✳ Heini ✳ unnd Uͦlle Sennffer, ✳ saͤszhafft ✳ an der Ruͦssz ✳ unnd Windischer fàrr,
inn Gebenstorffer kichspell gelegēn ✳ unnd graffschafft ✳ unnser gnaͤdig₎ herrn̄ der eygnossēn der Acht Ortten̄ ✳ ꝫcꝭ,
bekaͤnnen unnd thuͦnt kundt offennlich ✳ fùr unns, ✳ unnser erbenn ✳ unnd nachkomēn, ✳ als wir dan̄ von lanng₎ harkomēn ein achtten teyll ✳ unnd ein kleinē teyll biszharr gehept haben ✳ von ✳ unnd uff dem fàrr der Rùssz zuͦ Windisch, ✳ unnd die will nū nottdurfft ervordertt ✳ froͤmbder ✳ unnd heimscher ✳ ist angesechen ✳ ein fàrr mitt einē seyll ✳
harûber ✳ die wellt zuͦvertigenn, ✳ durch mittell unnd hilff des bescheid₎ Benedickt Matstetter, dyser zytt am̄ptmān unnser gnaͤdig₎ herrn̄ vonn Berrnn, hoffmeister zuͦ Kûngsfelld₎, ✳ dem nach durch mittell, ✳ hylff, ràtt ✳ unnd bysin
unnd wûsen ✳ der fromēn, ersamēn ✳ unnd wysen̄ Uͦlrich Tùrller, des ratts zuͦ Ury, ✳ ouch dieser zytt lanndtvogtt
der graffschafft Badenn, ✳ unnser gnaͤdiger herr, ✳ unnd des ersamēn ✳ unnd bescheidnen ✳ Heini Meyers, der zytt undervogt zuͦ Gebenstorff, ✳ habent wir gemellt unnser den achtten teyll ✳ unnd kleinē teyll ✳ verkuͦfft gebenn ✳ Hannsen
Fridlin Bylannd ze Windisch, ✳ im ✳ sinē erbēn ✳ unnd nachkomēn ✳ oder denēn, so diesen brieff ✳ werden inhaben, ✳ umb
hundertt guldin ✳ Zùrcher werung, ✳ je sechzechēn batzēn fûr den guld₎ gezallt, ✳ bemellt hundertt guld₎, wie oblüt, ✳
unns Hanns Frydle Bylannd guͤttlich ✳ bezallt ✳ unnd gewertt hatt, ✳ sagenn ouch inn, bemelldt₎ Hanns Frydle Bylannd, ✳ sine erbenn ✳ und nàchkomēn, ✳ ouch inhaber disz brieffs, ✳ quitt, ✳ ledig ✳ unnd losz ✳ innkrafft dies brieffs ✳ und
ob wytter wùrde, damitt die zwen teyll ✳ verkùm̄erett waͤren an saltz, ✳ korn, ✳ zinsz ✳ schuld ewyg oder ablöszing, ✳ wie das
erfund₎ wurde, ✳ jetz hienàch ✳ oder in kùnfftig₎. ✳ wir, obbem̄ellt beyd Sennffer, ✳ gemellt₎ Hanns Frydlin Bylannd, im̄ sinē
erbenn ✳ und nachkomēn ✳ unnd unnser erben, ✳ oder innhaber dis brieffs, ✳ entheben ✳ unnd zeledigen̄ an ortt, ✳ ennd₎, ✳ stetten oder
lenndern̄, ✳ wo das nottdurfft ervordern̄ wùrde, ✳ darumb sol dan̄ zwùschen allweg₎, all unnser guͦtt, lygends ✳ und vàrends, ✳
hafft stán ✳ bisz allwegen̄ soͤlichs ersetzt wird ✳ wo das nottdurfft ervordertte. ✳ wir bekennē unns soͤlicher kuͦff vor verbannen̄
grichtt zuͦ Gebensstorff, vor Heini Meyer, undervogtt, als rychtter ✳ unnsers gnedig₎ hrn̄ des lanndtvogts ze Baden ✳ ergangen̄ ✳ unnd mitt unnser beder fùrsprechēn erluͦpt, wie rechtt was, gerechttvertigett, ✳ unnd diszn̄ verkuͦff bestaͤtt ✳ als
Ruͤdigˀ Mellingers, unnsers genan̄tt₎ Heini ✳ unnd Uͤlle Sennffers ✳ unnd Hanns Oͤm ein gebn̄er fursprech Hanns
Frydlin Bylannds, ✳ ward also diser verkuͦff ✳ unnd was har inēn vergryff₎ ist mitt einhelligˀ urteyll innkrefften̄
erkennt. zùgen̄ unnd by diszem kuͦff sind geweszn̄ ✳ der from̄, ersam̄, wysz her Uͦlrich Tùrler, diser zytt lanndtvogtt,
der bescheid₎ Benedickt Matstetter, hoffmeyster zuͦ Kûngsfelld₎, ✳ Heini Meyer, undervogt zuͦ Gebenstorff, ✳ wie vorgemellt ist. ✳ unnd ist diser verkuͦff beschech₎ ✳ inn obbemelldter byweszn̄ zuͦ Windisch ✳ an der Rùssz am fàrr.
unnd disz zuͦwàrem ✳ urkùndt habentt ✳ wyr beyd, ✳ Heini ✳ unnd Uͦlle Sennffer, erbetten den fromēn, ✳ wyszn̄ Uͦlrich₎
Tùrler, des ratts zuͦ Ury, diser zytt lanndtvogtt der graffschafft Badenn, ✳ unnsern̄ gnaͤdig₎ herrn̄, ✳ das er sin eygen̄
sygell gehenckt hatt an disen brieff, ✳ doch im ✳ unnd sinen erbenn àn schàdenn, ✳ der geben ✳ unnd gemacht ist ✳
uff sant Gallen tag, als man ✳ zallt ✳ von der geburtt unnsers lieben hern̄ Jhesu Cristi fùnffzehenhundertt ✳ sechs unnd zwenntzig jàr. ✳